b'\n_START_ARTICLE_\nTerni (pokrajina)\n_START_SECTION_\nZgodovinske zanimivosti\n_START_PARAGRAPH_\nLeta 214 pr. n. \xc5\xa1t., to je med drugo punsko vojno, so Rimljani zahtevali od kolonij predvideni kontingent vojakov za ustanovitev dveh novih legij. Terni (takrat Interamna) je bila ena od dvanajstih kolonij, ki so se izgovorile, \xc4\x8de\xc5\xa1 da nimajo ne ljudi ne denarja, in zato niso prispevala oboro\xc5\xbeene podpore rimski vojski. Rimski senat je opravi\xc4\x8dilo sprejel, a kolonije so s svojo "nepripravljenostjo" vztrajale nadaljnjih \xc5\xa1est let, zato jih je senat obdol\xc5\xbeil izdajstva. Odobril je zakon jus XII coloniarum, ki je med drugim dolo\xc4\x8dil naslednje kazni: kolonije so morale prispevati vojake vsako leto, tudi v mirnem \xc4\x8dasu; ti vojaki so morali slu\xc5\xbeiti izklju\xc4\x8dno izven Italije; kolonije so morale vsako leto izvr\xc5\xa1iti popis prebivalstva in sestaviti sezname davkopla\xc4\x8devalcev, ki so jih morale v dolo\xc4\x8denem roku izro\xc4\x8diti rimskim magistratom: na podlagi teh seznamov so rimske oblasti direktno izvr\xc5\xa1evale nabor in pobiranje davka v vi\xc5\xa1ini 0,1% premo\xc5\xbeenja.'